اولموشام دهری-بلا ایچره بو گۆن دیوانه من،
وارمادیم مئیخانهیه، سؽندیرمادیم پئیمانه من.
عهدلردن کئچمدیم، پئیمانلر سؽندیرمادیم،
لاجرم بیمهرله تک، اولموشام افسانه من.
ترکی-گۆلزار ائتمیشم، بۆلبول کیمی من، ائی رقیب،
عاقبت بیر گوشه ایچره گلمیشم افغانه من.
عشق رۆخساریندا بیر دم وصلیله شاد اولمادیم،
هر طرف سئیر ائیلدیم، دۆشدوم عجب هیجرانه من.
غم یۆکون چکمکدن، ائی دیل، بیر دم آزاد اولمادیم،
هرچی جهد ائتدیم، نه حاصیل، یئتمدیم جانانه من.
دوش گؤردوم کیم، گلیبسن گۆلبئیی-احزانیما،
اول زامان نذر ائیلدیم جانو دیلیم قوربانه من.
گؤرمییم دۆشواردیر، واللاه، سنی، بیل، ائی رقیب،
زۆلفه باغلی قوی گئدیم، آخیر دۆشوم زیندانه من.
دؤورو دؤنموش دؤور دؤوران ائتمهدی کامیمجا آه!
دۆشمنیمدیر، بیلمزم کیم نئتمیشم دؤورانه من.
وارو یوخومدان قالان آنجاق منیم بیر جان ایدی،
ناتوان، داخی دئدیم: صرف ائیلییم مئهمانه من.
azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab